पेन्ना नदी
पेन्ना नदी (Penna River), जिसे पेन्नार और उत्तर पिनाकिनी भी कहते हैं, भारत के कर्नाटक और आन्ध्र प्रदेश राज्यों में बहने वाली एक नदी है। यह कर्नाटक के चिक्कबल्लापुर ज़िले में नंदी पहाड़ियों से उत्पन्न होती है और उत्तर व पूर्व दिशाओं में कर्नाटक और आन्ध्र प्रदेश राज्यों से बहकर बंगाल की खाड़ी में विलय हो जाती है। नदी की कुल लम्बाई 597 किमी है और इसका जलसम्भर क्षेत्र 55,213 वर्ग किमी है, जिसमें से 6,937 वर्ग किमी कर्नाटक में और 48,276 वर्ग किमी आन्ध्र प्रदेश में है। पापाग्नि, चित्रावती और चेय्येरु नदियाँ इसकी उपनदियाँ हैं। भारत का ग्रैंड कैनियन गोंडिकोटा इस नदी पर स्थित है ।